分韻招無逸兄得益字
作者：謝薖
朝代：宋

paragraphs: 長懷烏衣遊，親姓何戚戚。
吾曹乃其後，何不迨往迹。
向來鴻雁影，曠若參辰隔。
沉思不可見，佇立久悽惻。
去年霜霰中，送别衢路側。
今年冬風至，猶未見顔色。
念我如楚囚，欲往終未得。
倘能爲我來，不遠道里百。
要觀衡茅下，有此座上客。
新釀秋已熟，老菊寒尚拆。
彌年心拂鬱，可以一笑釋。
仍當戒後乘，聯翩載三益。